Цитрус төрөнә ҡараған үҫемлектәрҙе культуралаштырыу боронғо Ҡытайҙа яҡынса 4 000 йыл элек башлана һәм интродукцияланған төрҙәрҙе урындағылар менән гибридлаштырыу юлы менән алып барылған. Гибридлаштырыу процестары быуаттар буйы дауам итә, шуға күрә хәҙер уның ҡайһы бер үҫемлектәрен классификациялауҙы ҡыйынлаштыра. Оҙаҡ ваҡыт Ҡытай цитрус үҫтереү үҙәге булып торған; мәҫәлән, Хань Еньчи китабында цитрус ағастарының 27 төрө ентекләп һүрәтләнә. Шул уҡ ваҡытта Ҡытайҙан ситтә тәбиғи гибридтар барлыҡҡа килгән. Лимон, моғайын, Көнсығыш Һиндостан, Ассам һәм Бирманың төньяғын үҙ эсенә алған төбәктә урынлашҡандыр, ә лаймxa0— Малай архипелагында.